Кацярына САВОСЬКА,

*выхавальнік дашкольнай адукацыі*

*без катэгорыі,*

*дашкольны цэнтр развіцця дзіцяці г.п.Карэлічы Гродзенскай вобласці.*

**ДЗЯРЖАЎНЫЯ СІМВАЛЫ. ГЕРБ. СЦЯГ. ГІМН**

Канспект занятка па адукацыйнай вобласці “Развіццё маўлення і культура маўленчых зносін” з дзецьмі старэйшай групы (5 – 6 гадоў)

Занятак накіраваны на рашэнне задач вучэбнай праграмы дашкольнай адукацыі адукацыйнай вобласці “Развіццё маўлення і культура маўленчых зносін” (кампанентаў “Слоўнік”, “Граматычны лад маўлення”, “Гукавая культура маўлення”, “Звязнае маўленне”) з дзецьмі старэйшай групы (5 – 6 гадоў). У час занятка выхавальнікі пашыраць уяўленні аб сімвалах беларускай дзяржавы (сцяг, герб, гімн).

**Праграмныя задачы:**

фарміраваць лексіка-граматычны лад маўлення; практыкаваць ва ўжыванні прыназоўнікаў **у, з, на, пад, для** і складанні сказаў з імі;

дапасоўваць прыметнікі да назоўнікаў у родзе і ліку;

практыкаваць у пабудове пытанняў з дапамогай часціцы ***ці***;

актывізаваць слоўнік дзяцей па тэме;

развіваць увагу, гаворку і камунікатыўныя ўменні;

выхоўваць гонар за сваю краіну, павагу да яе сімвалаў.

**Матэрыял і абсталяванне:** мультымедыйная ўстаноўка; малюнкі: каласы,

кветкі канюшыны,кветкі ільну, зорачка,сонейка,стужачка; чароўная скарбонка; карткі-схемы; кубiк з часціцай **ці**, журавель, званочкі на кожнае дзіця і выхавальніка.

**Папярэдняя работа:** гутаркі, разгляданне герба i сцяга, завучванне вершаў, скарагаворак, чыстагаворак.

**Ход занятка**

*У час занятка выхавальнік выконвае ролю* *Дзеда Усяведа.*

**Дзед Усявед.** Шчыра ўсіх я вас вітаю

І здароўя ўсім жадаю!

Не стойце, дзеткі, ля дзвярэй

Вы праходзьце весялей.

*(Выхаванцы пад беларускую народную мелодыю праходзяць у групу)*

**Дзед Усявед.** Мне хочацца пазнаёміцца з вамі бліжэй, і я запрашаю вас да стала са званочкамі *(Дзеці размяшчаюцца свабодна каля Дзеда Усяведа).*

* Спачатку званочак зазвініць у хлопчыкаў.
* Званочак зазвініць у дзяўчынак.
* Званочак зазвініць у таго, хто любіць падарожнічаць.
* А зараз зазвініць званочак у таго, хто любіць пазнаваць нешта новае.

**Дзед Усявед**. А цяпер звініць мой званочак. Сёння я хачу запрасіць вас у падарожжа і расказаць шмат новага пра нашу краіну.

**Дзед Усявед.** *(звяртаецца да жураўля)*

Жура – жура – журавель!

Аблятаў ты сто зямель.

Аблятаў, абхадзіў

Свае крылы натрудзіў.

Мы спытаем жураўля.

**Дзеці. -** Дзе найлеппая зямля?

**Дзед Усявед.** Журавель нам у адказ:

- Няма лепшай, як у нас!

**Пл. Варанько**

**Дзед Усявед.** Раскажы (*імя дзіцяці*) , што такое радзіма для цябе? *(Дзіця выбірае картку-схему і расказвае)*



Гэта квітнеючы

Луг васільковы



Свежы і чысты

Водар дубровы.

**Дзед Усявед.** А для цябе (*імя дзіцяці*), што такое радзіма? *(Дзіця выбірае картку-схему і расказвае)*

**

Гэта расінкі


На кветках ружовых



І павуцінкі


У галінках яловых.

**Дзед Усявед.** А для цябе (*імя дзіцяці*), што такое радзіма? *(Дзіця выбірае картку-схему і расказвае)*

**

Бераг высокі


У звілістай рэчкі



А ў рэчцы – аблокі

Нібы авечкі.

**Дзед Усявед.** А для цябе (*імя дзіцяці*), што такое радзіма? *(Дзіця выбірае картку-схему і расказвае)*

**

Ласкавае сонца

Шумлівыя дрэвы



У небе бясконцым

Птушыныя спевы.

**Дзед Усявед.** А для цябе (*імя дзіцяці*), што такое радзіма? *(Дзіця выбірае картку-схему і расказвае)*

Усё тое, што сэрцу

Так блізка і міла



Усё гэта завецца

Маёю радзімай.

**М.Маляўка**

**Дзед Усявед.** Сення мы з вамі адправімся ў падорожжа па краіне ў якой жывём. Мы з вамі пойдзем пешшу. А каб весялей было ісці, будзем прагаварваць *(дзеці рухаюцца і прыгаворваюць).*

**Фізкультхвілінка** (з фальклору)

Сцежачка крывенькая,

Ножанькі маленькія,

Сцежачка ішла, ішла

І куды нас прывяла?

Прысядзьце, калі ласка, на пагорачку ды раскажыце чыстагаворачку *(Чыстагаворка на вымаўленне гука “с”).*

**Са – са – са –** на траве блішчыць раса.

**Су –су –су –** кветкі я ў руках нясу.

**Сы – сы – сы –** у полі спеюць каласы.

**Дзед Усявед.** Сімвалам нашай дзяржавы з’яўляецца герб.Давайце збяром у гэту цудоўную скарбонку словы – прадметы, якія раскажуць нам пра герб (*карта Беларусі, чырвоная зорачка, промні сонца, хлебныя каласы, кветкі канюшыны, кветкі лёну, чырвона-зялёная стужачка, зямны шар).*

**Дзед Усявед.** Дапамажыце мне сказаць правільна.

**Моўная гульня “Складзі сказ правільна”**

**Мэта:** развіваць звязнае маўленне, замацоўваць уменне правільна будаваць сказы, развіваць слыхавую ўвагу.

**Дыдактычны матэрыял:** слайд, на якім намалявана карцінка і словы пад ёю.

**Гульнявыя правілы:** скласці правільна сказ з гэтых слоў.

**Ход гульні:** Дарослы паказвае дзецям слайд, на якім намалявана карцінка і чытае словы пад ёю. Затым прапануе скласці правільна сказ з гэтых слоў.

Слайд 1: Адзенне, лён, з, робяць *(Адзенне робяць з лёну*),

Слайд 2: Канюшына, для, вырошчваць, жывёла *(Канюшыну вырошчваюць для жывёлы),*

Слайд 3: Каласы, у, збіраць, снапы *(Каласы збіраюць у снапы),*

Слайд 4 : Зорка, на, ззяць, герб, высока *(Зорка ззяе на гербе высока),*

Слайд 5: Зямны шар, пад, промні сонца *( Зямны шар пад промнямі сонца).*

**Дзед Усявед.** Мы адпраўляёмся далей у падарожжа па нашай краіне *(дзеці рухаюцца і прыгаворваюць).*

**Фізкультхвілінка** (з фальклору)

Сцежачка крывенькая,

Ножанькі маленькія,

Сцежачка ішла, ішла

І куды нас прывяла?

Прысядзьце, калі ласка, на пагорачку ды раскажыце скарагаворачку *(Дзеці вымаўляюць скарагаворку).*

**Шпачок**

Пайшоў шпак на шашу

Знайшоў шапку малышу.

Цудоўная шапка

Дзякуй табе, татка.

**В.Вітка**

**Дзед Усявед.** У нас ёсць сцяг. Гэта сімвал нашай дзяржавы. Адкажыце мне на пытанне, дзе мы яго павесім? (*на сцяне, пасярэдзіне сцяны, у куточку, над вокнамі, на даху, каля герба, каля дзвярэй).*

**Дзед Усявед.** А цяпер паспрабуем задаць пытанне свайму суседу выкарыстоўваючы маленькае слова **ці** *(паказвае кубiк з часціцай* ***ці****).*

**Дзед Усявед.** Запытайся (*імя дзіцяці*) ў свайго суседа пра колькасць колераў на сцягу *(Дзіця задае пытанне і перадае кубік свайму суседу).*

*- Ці ведаеш ты,колькі колераў на сцягу?*

**Дзед Усявед.** Запытайся (*імя дзіцяці*) ў свайго суседа пра значэнне чырвонага колеру? *(Дзіця задае пытанне і перадае кубік свайму суседу).*

*- Ці ведаеш ты,што азначае чырвоны колер?*

**Дзед Усявед.** Запытайся (*імя дзіцяці*) ў свайго суседа пра значэнне зялёнага колеру? *(Дзіця задае пытанне і перадае кубік свайму суседу).*

*- Ці ведаеш ты,што азначае зялёны колер на сцягу?*

**Дзед Усявед.** Запытайся (*імя дзіцяці*) ў свайго суседа пра значэнне белага колеру *(Дзіця задае пытанне і перадае кубік свайму суседу).*

*- Ці ведаеш ты, што азначае белы колер на сцягу?*

**Дзед Усявед.** Запытайся (*імя дзіцяці)* ў свайго суседа пра назву незвычайнага малюнка *(Дзіця задае пытанне і перадае кубік свайму суседу).*

*- Ці ведаеш ты, як называецца малюнак на сцягу?*

**Дзед Усявед.** Адкажыце калі ласка, яшчэ для чаго такі ўзор *(беларускі арнамент)*?

**Дзеці.** Для сурвэткі, для хусцінкі

І на фартук для Марынкі.

**Дзед Усявед.** А яшчэ для чаго такі ўзор *(беларускі арнамент)*?

**Дзеці.** Для талеркі, на спарыш,

На збанок і на гладыш.

**Дзед Усявед.** А яшчэ для чаго такі ўзор? *(беларускі арнамент)*?

**Дзеці.** На каструлю і на вазу

На ўсе кубачкі адразу.

*Дыферэнцыяцыя па падгрупам.*

**Дзед Усявед.** А зараз я прапаную дзецям, у якіх кветкі канюшыны паспрабаваць пераканаць мяне ў тым, што герб нашай дзяржавы самы прыгожы *(Дзеці першай падгрупы выбіраюць малюнкі і распавядаюць).*

Каласы на гербе – *(хлебныя, калючыя, жоўтыя, спелыя, поўныя, ураджайныя).*

Кветкі канюшыны на гербе – *(ружовыя, духмяныя, прыгожыя, лугавыя, пышныя).*

Кветкі ільну на гербе – *(блакітныя, прыгожыя, маленькія, палявыя, пяшчотныя).*

Зорачка на гербе – (*чырвоная, маленькая, ваенная, бліскучая, пяцікантовая).*

Сонейка на гербе – *(прамяністае, цёплае, ласкавае, залатое, яркае).*

Стужачка на гербе – *(доўгая, каляровая, вузкая, , гладкая, шаўковая).*

А дзеці, у якіх кветкі ільну паспрабуюць пераканаць мяне ў тым, што добра ведаюць назвы колераў на белорусской мове *(Дзеці другой падгрупы выбіраюць колер і называюць яго на белорусской мове).*

**Дзед Усявед.** Мы адпраўляёмся далей у падарожжа па нашай краіне *(дзеці рухаюцца і прыгаворваюць)*

**Фізкультхвілінка** (з фальклору)

Сцежачка крывенькая,

Ножанькі маленькія,

Сцежачка ішла, ішла

І куды нас прывяла?

**Дзед Усявед.**  Ёсць яшчэ адзін важны сімвал нашай краіны – гэта гімн. Гімн - урачыстая песня. Дзе можна пачуць дзяржаўны гімн? *(адказы дзяцей).* Кожную раніцу з гімна пачынаецца новы дзень, яго можна пачуць на спартыўных спаборніцтвах, алімпіядах ў моманты ўзнагароджання, у школах у пачатку навучальнага года.

**Дзед Усявед.**  Музыка гімна павольная і велічная. У ёй спяваецца пра каханне да Радзімы, пра павагу да яе гісторыі, пра надзею на добрую будучыню. Як слухаюць гімн? (*адказы дзяцей*). Гімн заўсёды спяваюць і слухаюць стоячы. Пры выкананні гімна ўсе прысутныя ўстаюць, а мужчыны здымаюць галаўныя ўборы, ваенныя аддаюць чэсць ці салютуюць зброяй.

**Дзед Усявед.** Усе людзі праяўляюць павагу да гэтага сімвала. Давайце і мы ўстанем і ўважліва праслухаем гімн Рэспублікі Беларусь *(гучыць аўдыёзапіс дзяржаўнага*  *гімна муз.Н,Сакалоўскага, сл. М.Клімковіча, У.Карызны).*

**Дзед Усявед.** Наша падарожжа скончылася. Запрашаю вас да стала са званочкамі *(Дзеці размяшчаюцца свабодна каля Дзеда Усяведа).*

- Няхай званочак зазвініць у таго, хто даведаўся нешта новае пра сцяг.

- Што новага даведаўся …(*імя дзіцяці*)?

- А зараз званочак зазвініць у таго, каму было цікава на занятку?

- Што цікавага было для … (*імя дзіцяці*)?

- А зараз званочак зазвініць у таго, каму было цяжка на занятку?

- Што не атрымлівалася ў … (*імя дзіцяці*)?

**Дзед Усявед**. А цяпер звініць мой званочак. Паслухайце, што я хачу вам сказаць. Вы - маленькія беларусы. Вы можаце зрабіць нашу краіну моцнай і магутнай, калі будзеце любіць сваіх сяброў, сваіх блізкіх, сваю радзіму. Давайце паглядзім, адзін на аднаго, ўсміхнёмся і дружна скажам «Калі дружба вялікая - будзе Радзіма моцная!»

ЛІТАРАТУРА:

1. *Краскоўская, Г.І.* Патрыятычнае выхаванне дашкольнікаў: сцэнарыі практычных заняткаў: дапаможнік / Г.І.Краскоўская. – Мінск: Изд-во Гревцова, 2010.

2. *Ладутько, Л.К.* Познаём мир и себя: Пособие для педагогов дошк. учреждений /Л.К.Ладутько, С.В.Шкляр. – Мн.: УП «ИВЦ Минфина», 2002.

3. *Старжынская, Н.С.* Заняткі па развіцці маўлення і маўленчых зносін у дзіцячым садзе: дапам. для педагогаў устаноў дашк. адукацыі з беларус. мовай навучання / Н.С.Старжынская, Д.М.Дубініна. – Мінск: Нац. ін-т адукацыі, 2008.

4. Учебная программа дошкольного образования. – Минск: НИО, 2012.